《行至车骑关河南界尽处与亲知别》
明代·高叔嗣

山河未可尽，行处与春长。
驿路沙俱白，关门柳欲黄。
亲知还自反，离别各相望。
且缓征车发，中心恋故乡。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。